Firalboraia torna en la seua huitena edició del 25 al 27 d'octubre
16 de octubre de 2024

Firalboraia celebrarà la seua huitena edició del 25 al 27 d'octubre, en el Passeig d'Aragó. La Fira Artesanal i Comercial d'Alboraia comptarà amb una programació molt completa que ja es pot consultar en la web www.alboraiaerestu.com.

Un any més, la fira serà un espai inclusiu, obert i participatiu per a tota la ciutadania d'Alboraia i visitants, amb moltes activitats per a tots els públics, sortejos, actuacions, i zona comercial i d'hostaleria.

Any rere any augmenta el nombre de participants, i en aquesta edició hi haurà més de 40 estands dins del sector comercial i artesanal, i 10 establiments d'hostaleria amb una àmplia oferta de productes i serveis.

Hi ha un gran programa d'activitats, gràcies a la participació i col·laboració de tots els comerços, empreses, i associacions participants en la Fira i especialment a ACEPA, l'Associació de Comerciants, Empreses i Professionals d'Alboraia. La fira compta amb la col·laboració de la Conselleria d'Innovació, Indústria, Comerç i Turisme, i la Conselleria d'Educació, Cultura i Esport.

Un any més la fira es proposa ser un espai inclusiu, amb cartells informatius en braile, accessos fàcils per a persones amb mobilitat reduïda, o hora silenciosa d'11 a 12h el dissabte, per a afavorir la inclusió de persones amb TEA i hipersensibilitat sensorial.

El divendres a partir de les 17h Firalboraia obrirà les seues portes al públic en un cap de setmana en el qual podran gaudir d'activitats com una galeria d'entrenament del parc de bombers, actuacions musicals com la del grup musical local Iris a secas (dissabte a les 13h) i Rockadèmia (a les 20h), el monòleg de Carol Tomás (dissabte a les 21h), l'actuació de Toni de l'Hostal (a les 22:30h), o l'espectacle de màgia del Mago Samuel (diumenge a les 18h), entre moltes altres propostes. La programació completa es pot consultar en la web https://alboraiaerestu.com/es/inicio/.

Horari zona comercial i artesanal: Divendres: de 18 a 22h. Dissabte: d'11 a 14 i de 17 a 22h. Diumenge: d'11 a 14h i de 17 a 20h. Horari zona gastronòmica: Divendres: de 18 a 00:30h. Dissabte: d'11 a 01h. Diumenge: d'11 a 23h. Horari zona activitats: Dissabte: d'11 a 14 i de 17 a 22h. Diumenge: d'11 a 14h i de 17 a 20:30h.